Ουκρανικές προεδρικές εκλογές 2014

Προεδρικές εκλογές (και ταυτόχρονες εκλογές σε 27 δήμους) διεξήχθησαν στην Ουκρανία στις 25 Μαΐου 2014, με τον Πέτρο Ποροσένκο να εκλέγεται Πρόεδρος της Ουκρανίας. Η αρχική ημερομηνία διεξαγωγής τους ήταν στις 29 Μαρτίου 2015, ωστόσο η ημερομηνία άλλαξε έπειτα από την Ουκρανική Επανάσταση του 2014. Ο Ποροσένκο κέρδισε τις εκλογές αποσπώντας το 54,7% των ψήφων. Η κυριότερη αντίπαλός του, Γιούλια Τιμοσένκο είχε ποσοστό 12,81% των ψήφων. Η Κεντρική Εκλογική Επιτροπή ανέφερε συμμετοχή άνω του 60% με εξαίρεση τις περιοχές που δεν ήταν υπό τον κυβερνητικό έλεγχο. Καθώς ο Ποροσένκο κατάφερε να έχει την απόλυτη πλειοψηφία στον πρώτο γύρο, δεν χρειάστηκε η διεξαγωγή δεύτερου γύρου (στις 15 Ιουνίου 2014).) 

Οι εκλογές δεν διεξήχθησαν σε όλη την επικράτεια της Ουκρανίας. Στη διάρκεια της κρίσης στην Κριμαία το 2014, η Ουκρανία απώλεσε τον έλεγχο της Κριμαίας, η οποία προσαρτήθηκε μονομερώς από τη Ρωσία το Μάρτιο του 2014. Ως αποτέλεσμα, στην Κριμαία δεν διεξήχθησαν εκλογές. Στην περιοχή Ντονμπάς της Ουκρανίας ήταν ανοικτά μόνο το 20% των εκλογικών κέντρων εξαιτίας απειλών και επεισοδίων βίας από ρωσόφιλους αυτονομιστές. 

Η θητεία του Ποροσένκο είναι πενταετής.

 Αποτελέσματα 
Ο Ποροσένκο εξελέγη πρόεδρος με ποσοστό 54,7% των ψήφων, εκτός από το Ντόνετσκ και το Λουχάνσκ, όπου κατοικούν 6,6 εκατ. άτομα. Η Γιούλια Τιμοσένκο, η οποία ήταν στη φυλακή ως το Φεβρουάριο του 2014, συγκέντρωσε 12,81% των ψήφων. 
ΥποψήφιοςΚόμμαΨήφοι %Πέτρο ΠοροσένκοΑνεξάρτητος9.857.30854,70Γιούλια ΤιμοσένκοΠανουκρανική Ένωση "Πατρίδα"2.310.05012,81Όλεχ ΛιάσκοΡιζοσπαστικό Κόμμα1.500.3778,32Ανατόλι ΧριτσένκοΠολιτική Θέση989.0295,48Σέρχι ΤιχίπκοΑνεξάρτητος943.4305,23Μιχαήλο ΝτόμπκινΚόμμα των Περιοχών546.1383,03Βαντίμ ΡαμπίνοβιτςΑνεξάρτητος406.3012,25Όλγα ΜπογκομόλετςΑνεξάρτητος345.3841,91Πέτρο ΣιμονένκοΚομμουνιστικό Κόμμα της Ουκρανίας272.7231,51Όλεχ ΤιάνιμποκΠανουκρανική Ένωση "Svoboda"210.4761,16Ντμίτρο ΓιαρόςΔεξιός Τομέας127.7720,70Άντρι ΧρινένκοΑνεξάρτητος73.2770,40Βαλέρι ΚονοβάλιουκΑνεξάρτητος69.5720,38Γιούρι ΜπόικοΑνεξάρτητος35.9280,19Μίκολα ΜαλομούζχΑνεξάρτητος23.7710,13Ρενάτ ΚουζμίνΑνεξάρτητος18.6890,10Βασίλ ΚιουμπίνταΚίνημα του Λαού της Ουκρανίας12.3910,06Ολεξάντρ Ιβάνοβιτς ΚλιμένκοΟυκρανικό Λαϊκό Κόμμα10.5420,05Βασίλ ΤσούσκοΑνεξάρτητος10.4340,05Βολοντίμιρ ΣαράνοφΑνεξάρτητος6.2320,03Ζοριάν ΣκίριακΑνεξάρτητος5.0210,02Άκυρα/λευκά244.6591,35Σύνολο18.019.504100Registered voters/turnout29,625,200 (χωρίς FEDForeign Electoral District)30.099.24660,19 (χωρίς FED)59,48Πηγή: CEC 

Αντιδράσεις
Ο πρόεδρος της Ρωσίας Βλαντίμιρ Πούτιν αναγνώρισε τις εκλογές.

Δύο ημέρες μετά τις εκλογές, ο Αμερικανός πρόεδρος Μπαράκ Ομπάμα συνεχάρη τηλεφωνικά τον Ποροσένκο για την εκλογική του νίκη. Σε παρόμοια κίνηση προέβη και ο πρόεδρος της Ευρωπαϊκής Επιτροπής Ζοζέ Μανουέλ Μπαρόζο και ο πρόεδρος του Ευρωπαϊκού Κοινοβουλίου Μάρτιν Σουλτς και άλλοι ηγέτες χωρών της ΕΕ.

Διεθνείς παρατηρητές
Η Κεντρική Εκλογική Επιτροπή της Ουκρανίας (CEC) είχε  προς αποστολή 543 διεθνείς εκλογικούς παρατηρητές στις 2 Μαΐου 2014. Ο αριθμός αυτός ανήλθε σε 3.607 δύο ημέρες πριν διεξαχθούν οι εκλογές.  Παρατηρητές έστειλαν επίσης ο ΟΑΣΕ και οι ΗΠΑ.Η Ρωσία δεν έστειλε καθόλου παρατηρητές. 

Παραπομπές

2014 προεδρικες
Κατηγορία:Εκλογές του 2014